en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en en en el el el el el el el el el el el el it el es zh en en it en el en en el en en el el en el el
To καλοκαίρι για τους Denver Broncos ξεκίνησε με τους Paxton Lynch, Mark Sanchez και Trevor Siemian υποψηφίους για την θέση του βασικού quarterback. Έπειτα από την απομάκρυνση του Mark Sanchez, ο δευτεροετής Trevor Siemian είναι αυτός που ηγείται της επίθεσης. Στο draft του 2015 επιλέχθηκε στον 7ο γύρο, 250η θέση συνολικά. Οι πρωταθλήτές Broncos επιζητούν το repeat, με τον Siemian να διαδέχεται τον Peyton Manning. Πέραν όμως της φετινής χρονιάς, το ερώτημα που δημιουργείται είναι το εξής:
Είναι ο Trevor Siemian ο franchise quarterback των Denver Broncos;
Οχι! Η περίπτωση του Trevor Siemian είναι αξιοσημείωτη, καθώς ο πρώην quarterback του Northwestern University επιλέχθηκε στον 7ο γύρο του NFL Draft του 2015 – ενώ οι περισσότεροι αναλυτές του draft πίστευαν ότι καμιά ομάδα δε θα δαπανήσει ένα draft pick για να τον εντάξει στις τάξεις της – και την αμέσως επόμενη χρονιά ξεκινάει ως βασικός στους πρωταθλητές. Oι Broncos, μάλιστα, προτίμησαν τον Siemian αντί του νεοαποκτηθέντα Paxton Lynch, ο οποίος επιλέχθηκε στο φετινό draft στον πρώτο γύρο και που θεωρείται ένας quarterback με μέλλον στη λίγκα. Δύο παιχνίδια δε μπορούν σε καμιά περίπτωση να αποτελέσουν ικανοποιητικό δείγμα για να κρίνουμε το μέλλον ενός quarterback, πόσο μάλλον όταν αυτός είναι ακόμα νέος και με δυνατότητες εξέλιξης. Με τους Broncos, όμως, να έχουν πάρει και τα δύο αυτά παιχνίδια με τον Siemian πίσω από τον center τους έχει ήδη δημιουργηθεί το ερώτημα μήπως ο 24χρονος πασέρ μπορεί να αποτελέσει τον franchise quarterback της ομάδας, αντικαθιστώντας στο ρόλο αυτό τον Peyton Manning. Γνωρίζοντας, λοιπόν, πόσο νωρίς είναι να διακινδυνέψει κανείς μια τέτοια πρόβλεψη, η γνώμη μου είναι πως όχι. Ο Siemian είναι ένας quarterback που ακόμα και στο κολέγιο δεν ήταν βασικός και τα στατιστικά του εκεί ήταν μέτρια (27 touchdown πάσες, 24 interceptions σε 4 χρόνια). Υπάρχουν αμέτρητοι quarterbacks με εντυπωσιακά στατιστικά στο κολεγιακό πρωτάθλημα που στο NFL περνάνε και φεύγουν χωρίς να τους αντιληφθεί κανείς και χωρίς να παίξουν ούτε ένα snap σε παιχνίδι της regular season. Πέραν των στατιστικών, ο Siemian ήρθε στο NFL αφού τελείωσε και το 4ο έτος του στο Northwestern κι όχι τελειώνοντας το τρίτο – τακτική που έχει αρχίσει και γίνεται πιο δημοφιλής τα τελευταία χρόνια – αλλά κι αυτό δεν τον έκανε να ξεχωρίζει ως πιο ώριμο αγωνιστικά. Στα αρνητικά να προσθέσουμε ότι δεν έχει ιδιαίτερα δυνατό χέρι, υπό την έννοια της καλής, μεγάλης μπαλιάς. Μπορεί να έχει αρκετά καλές ρίψεις σε μικρή και μεσαία απόσταση, αλλά οι μεγάλες πάσες του δεν έχουν το απαραίτητο zip και είναι πιο διεκδικήσιμες από ότι θα έπρεπε. Τελευταίο και πιο σημαντικό κατά τη γνώμη μου μειονέκτημα είναι ότι ο Siemian δεν κοιτάει το γήπεδο όπως θα έπρεπε. Μπορεί να έχει τρέξει αποτελεσματικά την επίθεση των Broncos ως τώρα (η οποία έχει στηθεί με τέτοιο τρόπο ώστε να τον διευκολύνει), αλλά συχνά αγνοεί καλύτερες επιλογές στα plays. Ένα ενδεικτικό παράδειγμα: Στην παραπάνω εικόνα, οι Broncos είναι παρατεταμένοι σε ένα παραδοσιακό tight formation (με fullback, running back, tight end και δύο wide receivers οι οποίοι έχουν έρθει “μέσα από τους αριθμους”, κοντά στην offensive line). Στην εξέλιξη της φάσης, οι δύο wide receivers θα τρέξουν σε βάθος για να τραβήξουν τους cornerbacks και για καλή τύχη του Denver, θα ακολουθήσουν και οι safeties αλλά και ένας linebacker. Όπως βλέπουμε, λοιπόν, στην παραπάνω εικόνα, ο wide receiver στο επάνω μέρος της εικόνας (μεγάλος γαλάζιος κύκλος) έχει τραβήξει έναν cornerback και έναν safety, ενώ αυτός στο κάτω μέρος της εικόνας έχει πάρει έναν cornerback και τον παρακολουθεί από απόσταση ο Tre Boston, o έτερος safety (κόκκινο βέλος). Με τους fullback και tight end (κίτρινοι κύκλοι) να έχουν man to man από έναν linebacker, αυτό αφήνει τον CJ Anderson (πράσινος κύκλος) μόνο του, με τον linebacker που τον επιτηρεί (ανάμεσα στους δύο γαλάζιους κύκλους) να είναι 10 γιάρδες μακριά. Ο Siemian όχι μόνο δε θα πασάρει στον Anderson, αλλά ούτε καν θα γυρίσει να κοιτάξει αριστερά. Έχει “κλειδώσει” στο δεξί μέρος του γηπέδου κι όταν βλέπει ότι δεν υπάρχει ανοικτός παίκτης, θα επιχειρήσει να τρέξει με τη μπάλα. Αποτέλεσμα είναι να πάρει 8 γιάρδες μεν, αλλά να στερήσει από την ομάδα του την ευκαιρία για περισσότερες γιάρδες, αφού ο Anderson με τη μπάλα στα χέρια σε κενό χώρο και με τον κοντινότερο αντίπαλο να είναι ένας linebacker 10 γιάρδες μακριά, θα μπορούσε να πάρει το first down και πιθανώς πολύ περισσότερες γιάρδες αν απέφευγε το tackle. Δείτε στην εξέλιξη της φάσης πόσο πιο μόνος θα μείνει ο Anderson εξαιτίας της κίνησης του Siemian να τρέξει δεξιά και κρίνετε μόνοι σας τι θα μπορούσε να είχε γίνει αν ο rookie του Denver απλά κοίταζα και έδινε μια εύκολη πάσα στα αριστερά του: Η επιλογή του Siemian δεν ήταν κακή, αλλά δεν ήταν η καλύτερη. Στα δύο πρώτα παιχνίδια του, υπάρχουν στο καθένα 4-5 φάσεις σαν κι αυτή. Αργά ή γρήγορα, αυτό θα κοστίσει στους Broncos κι επειδή μια ομάδα δε μπορεί να ποντάρει συνέχεια στην άμυνά της ή στη δυνατή offensive line, χρειάζεται κι έναν πιο ψύχραιμο και ικανό quarterback. Από τη συνολική εικόνα του Trevor Siemian μέχρι στιγμής, νομίζω ότι το ταβάνι του είναι το επίπεδο του Alex Smith – ένας quarterback που αποφεύγει τα ρίσκα και μπορεί να είναι αποτελεσματικός απέναντι σε αδύναμες άμυνες, αλλά που δε μπορεί να βοηθήσει την ομάδα του όταν το running game δεν τα πάει καλά. Ίσως φέτος και την επόμενη χρονιά ο Siemian να κάνει τη δουλειά που θέλουν oι Broncos, μια ομάδα που μπορεί να νικά χάρη στην άμυνά της. Θα υπάρξουν όμως παιχνίδια που θα βρεθεί πίσω στο σκορ και θα πρέπει να κυνηγήσει πόντους, ενώ σε σε δύο χρόνια η άμυνα της ομάδας μπορεί να μην είναι τόσο καλή και να υπάρχουν μεγαλύτερες απαιτήσεις. Επειδή ο στόχος δεν είναι να έχεις απλά μια καλή ομάδα, αλλά και να διεκδικείς το Super Bowl με αξιώσεις, αυτό είναι κάτι που με δύσκολα θα το καταφέρουν οι Broncos με τον Siemian.
Ναι, ο Trevor Siemian μπορεί να αποτελέσει τον βασικό QB των πρωταθλητών Broncos.
Παρά το γεγονός ότι το βιογραφικό του δεν είναι πλούσιο και γεμάτο όπως άλλων αθλητών, θεωρώ ότι είναι η ιδανική επιλογή για τους Broncos για το παρόν αλλά και το μέλλον. Στο κολλέγιο ο Siemian δεν ήταν το αστέρι της ομάδας, αλλά διέθετε δυνατό χέρι, κορμί ιδανικό για την θέση (1.91m, 100kg) και οι πάσες του ήταν πάντα ευθύβολες με μεγάλη ταχύτητα. Μάλλον το παρελθόν του στις θέσεις του baseball shortstop, third baseman και outfielder στο High school τον βοήθησαν να αποκτήσει αυτά τα χαρακτηριστικά.
Ο Siemian εκτός του ότι έχει δουλέψει αρκετά ώστε να φτάσει σε αυτή την κατάσταση, είναι και αυτός που γνωρίζει σχεδόν κάθε σύστημα από το playbook των Broncos καλύτερα από τον καθένα. Μετά την αποχώηση των Manning και Zac Dysert, είναι ο παλαιότερος quarterback της ομάδας κι ας είναι μόλις δύο χρόνια επαγγελματίας. Σε όλη τη διάρκεια της offseason και της preseason, ο Siemian προετοιμαζόταν ατομικά αλλά και με την ομάδα του για να ξεκινήσει της σεζόν ως βασικός.
Κάνει εξαιρετική διαχείριση του παιχνιδιού ενώ εκτός από το να πασάρει, ξέρει και μπορεί να κερδίζει γιάρδες τρέχοντας με τη μπάλα. Επιπρόσθετα ο τρόπος που αγωνίζεται και σκέφτεται ταιριάζει απόλυτα με την φιλοσοφία των προπονητών του.
Συνήθως οι άπειροι QB, ξαφνιάζονται από την ταχύτητα του παιχνιδιού και οδηγούνται σε λάθη που κοστίζουν και στην ομάδα αλλά και στην ψυχολογία τους. Αυτό δεν έγινε με τον Siemian στα πρώτα δύο παιχνίδια – ειδικά απέναντι στους Panthers, όπου το blitz ήταν ασταμάτητο. Ακόμη και σε καταστάσεις στις οποίες το σύστημα καταστράφηκε ή ο ίδιος ο Siemian βγήκε εκτός του pocket, κατάφερε και κέρδιζε γιάρδες, πασάροντας ακόμα και εν κινήσει.
Πρέπει να αναφέρουμε ότι οι συμπαίκτες του τον βοήθησαν αρκετά, αλλά και ο ίδιος κατάφερε και ενεργοποίησε την ταχύτητα των Emmanuel Sanders και Demaryius Thomas, όχι στο βάθος της επίθεσης αλλά πρωτίστως κοντά στη line of scrimmage, ξαφνιάζοντας τον αντίπαλο κερδίζοντας “εύκολες” γιάρδες.
Όλα αυτά τα συμπεράσματα βγήκαν στις δύο πρώτες αγωνιστικές. Μερικοί θα πουν ότι είναι νωρίς και έχει ακόμη δρόμο. Δεν υπάρχει διαφωνία, αλλά εβδομάδα με την εβδομάδα ο Siemian θα προσαρμόζεται καλύτερα και οι Broncos θα έχουν τον βασικό τους QB με συμβόλαιο rookie. Πολύ σημαντικό για μια ομάδα με τόσο περιορισμένο salary cap, η οποία έχει μόνο νίκες έως τώρα να βασιστεί στον “φθηνό” Trevor Siemian.
Αποτελεί ο Trevor Siemian τον βασικό Quarterback για τους Broncos;
Previous Post Ολυμπιακοί, NFL και ντόπα
Next Post Russell Wilson: Ο Giannis του NFL
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....